
Grozījumi Ministru kabineta 2004. gada 28. decembra noteikumos Nr. 1070 "Kārtība, kādā persona sedz izdevumus par maksas pakalpojumiem augu aizsardzības jomā, fitosanitāro pasākumu piespiedu veikšanu un fitosanitāro robežkontroli"
Izdoti saskaņā ar Augu aizsardzības likuma 5.panta 7.punktu
· Izdarīt Ministru kabineta 2004. gada 28. decembra noteikumos Nr. 1070 "Kārtība, kādā persona sedz izdevumus par maksas pakalpojumiem augu aizsardzības jomā, fitosanitāro pasākumu piespiedu veikšanu un fitosanitāro robežkontroli" (Latvijas Vēstnesis, 2004, 210. nr.; 2013, 154. nr.) šādus grozījumus:
· 1. Izteikt 2. punktu šādā redakcijā:
· "2. Maksu par pakalpojumiem vai fitosanitāro pasākumu piespiedu veikšanu nosaka tādā apmērā, lai segtu šādus Valsts augu aizsardzības dienesta vai Pārtikas un veterinārā dienesta izdevumus:
· 2.1. algas un sociālās nodrošināšanas izdevumus;
· 2.2. izdevumus, kas saistīti ar Valsts augu aizsardzības dienesta vai Pārtikas un veterinārā dienesta rīcībā esošo biroju, citu telpu, aprīkojuma un paraugu ņemšanai paredzēto iekārtu uzturēšanu;
· 2.3. izdevumus, kas saistīti ar laboratorisko pārbaužu veikšanu vai ekspertu pieaicināšanu;
· 2.4. administratīvos izdevumus, arī ar inspektoru apmācību saistītos izdevumus."
· 2. Izteikt 3. punktu šādā redakcijā:
· "3. Augu, augu produktu un ar tiem saskarē nonākušo priekšmetu ievedējs vai viņa muitas aģents (pārstāvis) sedz izdevumus, kas saistīti ar fitosanitāro robežkontroli saskaņā ar  Eiropas Parlamenta un Padomes 2017. gada 15. marta Regulas (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/ 2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/ EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/ 78/EK un Padomes Lēmumu 92/438/EEK (Oficiālo kontroļu regula) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/ 2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/ EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/ 78/EK un Padomes Lēmumu 92/438/EEK (Oficiālo kontroļu regula) IV pielikuma I nodaļas VIII daļā noteikto.
·  ".
· 3. Izteikt 4. punktu šādā redakcijā:
· "4. Izdevumus, kas saistīti ar pakalpojumiem, fitosanitāro pasākumu piespiedu veikšanu vai fitosanitāro robežkontroli, persona sedz ar kredītiestāžu starpniecību, pamatojoties uz Valsts augu aizsardzības dienesta vai Pārtikas un veterinārā dienesta izsniegtu rēķinu."
· 4. Izteikt 6. punktu šādā redakcijā:
· "6. Valsts nevar tieši vai netieši atmaksāt (atbalsta maksājumi, subsīdijas) personai šo noteikumu 3. punktā minētos izdevumus."
· 5. Svītrot pielikumu.

